**שלווה ברטי** (נולדה ב-6 בספטמבר 1961 בנתניה) היא זמרת ישראלית.

ביוגרפיה
--------

שלווה ברטי נולדה לשלום וחבצלת בנתניה וגדלה בשכונת עין התכלת בעיר.
החלה את דרכה בהרכבי נוער בנתניה, במסגרתם אף ייצגה את ישראל בחו"ל. את שירותה בצה"ל עשתה במקהלת צה"ל, עם ריטה, רמי קלינשטיין ושרון ליפשיץ.

ב-1985 הופיעה לראשונה בקדם האירוויזיון עם השיר "תפילה" (מילים: קובי לוי, לחן: עשור אלקיים), עימו הגיעה למקום ה-11 בתחרות.

ב-1986 הוציאה את אלבומה הראשון "שלוה", בעיבוד והפקה מוזיקלית של אלדד שרים.

באותה תקופה עברה טיפולים קשים וממושכים כנגד מחלת הסרטן בה חלתה.

בשנת 1988 הוציאה את אלבומה השני, "נולדה מחדש", כשהנושא של כל שיריו היה תקופת מאבקה של ברטי במחלת הסרטן. שיר אחד באלבום, "רות", נכתב במשותף על ידי שלווה ואביה, שלום.

בשנת 1991 הוציאה אלבום משירי יוסף הדר. בלטו בו השירים "נגה לי" ו"פלא כחול". שיתוף הפעולה עם הדר החל כבר באלבומה הראשון, בו ביצעה את שירו "לילה זוהר", שכתב משה דור.

ב-1992 השתתפה שלווה בקדם אירוויזיון עם השיר "מים", שצבר פופולריות והפך לשיר פופולרי בערבי ריקודי-עם, ולמעשה חיזק את מעמדו כשיר עם לכל דבר. באותה שנה הוציאה את האלבום "זהב", שבעידודו של מנהלה האישי, עופר שרביט, היה בעל קו אופראי.

ב-1995 השתתפה שוב בקדם אירוויזיון עם השיר "הלוואי עליך ועלי", והוציאה את התקליט "אופרה אחרת", הכולל בין השאר, גרסאות כיסוי לשירים מוכרים.

אלבומה "שלווה ברטי" משנת 1998 כלל עשרה שירים, שרובם, פרט לשניים, נכתבו על ידי ברטי וחלקם גם הולחנו על ידיה ועל ידי מנהלה האישי, שרביט. האלבום לא נחל הצלחה מיוחדת.

בשנת 1999 יצא "האוסף הראשון", שכשמו הוא אוסף ראשון, שכלל להיטים משנות השמונים והתשעים וכן כמה שירים חדשים.

באלבומים "בעוד שירי אהבה וים" ו"מן הים" מ-2001 ביצעה שלווה שירי אהבה ושירים העוסקים באהבה לים.

ב-2008 הוציאה שלווה את אלבום שירי האהבה "רק אותך", ששיריו היו בסגנון אופראי.

בסביבות 2010 הכירה יהודי-אמריקאי ועברה להתגורר עמו בפלורידה. שם הופיעה בעברית ובאנגלית וגם שימשה כחזנית בבתי כנסת של הקהילות הרפורמית והקונסרבטיבית.

ב-2021, אחרי שהות של 12 שנה בחו"ל, חזרה שלווה ברטי לארץ והוזמנה להשתתף בפסטיבל השיר הבא בניהולו האומנותי של אלי ניסמן עם השיר "חיבוק של אמא", שם קטפה את הפרס הגדול בתחרות. באותה השנה, השתתפה בעונה הרביעית של תוכנית המציאות אקס פקטור ישראל, במטרה לייצג את ישראל באירוויזיון 2022, אך לא עברה את שלב האודישנים.

באפריל 2022 השתתפה שוב בפסטיבל השיר הבא, עם שירה "עוד תפילה אחת", אשר קטף את המקום הראשון.

חיים אישיים
-----------

ברטי הייתה נשואה לאלון אלרואי, איש עסקים, בעלים של ארגון "אלאור" הפועל למען אנשים עם צרכים מיוחדים, בעל רשת מקומונים, חבר מרכז הליכוד ואחיינו של עורך דין יואל אלרואי, ראש עיריית נתניה לשעבר. לאחר טיפולי פוריות ממושכים ילדה בשנת 1993 את בתם הראשונה, וב-1997 נולדו להם תאומים. השניים התגרשו ב-2013.

ברטי בזוגיות ומתגוררת כיום בגבעת אולגה.

דיסקוגרפיה
----------

* שלווה (1981)
* נולדה מחדש (1988)
* משירי יוסף הדר (1991)
* זהב (1992)
* אופרה אחרת (1995)
* שלווה ברטי (1998)
* האוסף הראשון (1999)
* בעוד שירי אהבה וים (2001)
* מן הים (2001)
* רק אותך (2008)
* חיה פה ושם (2022)

קישורים חיצוניים
----------------

ויקישיתוף מדיה וקבצים בנושא **שלווה ברטי** בוויקישיתוף
* שלווה ברטי, ברשת החברתית פייסבוק
* שלווה ברטי, ברשת החברתית אינסטגרם
* שלווה ברטי, במסד הנתונים הקולנועיים IMDb (באנגלית)
* שלווה ברטי, באתר שירונט
* שלווה ברטי, באתר ספוטיפיי
* שלווה ברטי, באתר AllMusic (באנגלית)
* שלווה ברטי, באתר MusicBrainz (באנגלית)
* שלווה ברטי, באתר דיזר
* שלווה ברטי, באתר Discogs (באנגלית)
* שלווה ברטי, דף שער בספרייה הלאומית
* שלווה ברטי, באתר בנדקמפ
* שלווה ברטי, באתר MOOMA (בארכיון האינטרנט)
* Shalva.co.il - אתר האינטרנט של ברטי
* יעקב בר-און, ‏איפה הם היום: שלווה ברטי מתניעה מחדש את הקריירה שלה, באתר מעריב אונליין, 10 בדצמבר 2018
* מירית גולן, שלווה ברטי המיתולוגית בראיון קאמבק: הסרטן, בן הזוג הצעיר ואקס פקטור, באתר mynet‏ העמק, 5 בנובמבר 2021

הערות שוליים
------------



| אקס פקטור ישראל |
| --- |
| שופטים | משה פרץ (עונות 1-3) • עברי לידר (עונות 1-3) • רמי פורטיס (עונות 1-2) • שירי מימון (עונות 1-3) • סאבלימינל (עונה 3) • עדן בן זקן (עונה 3 אורחת) • אביב גפן (עונה 4) • נטע ברזילי (עונה 4) • מרגלית צנעני (עונה 4) • רן דנקר (עונה 4) • מירי מסיקה (עונה 4) |
| מנחים | בר רפאלי (עונות 1-3) • לירון ויצמן (עונה 4) |
| עונות | 1 • 2 • 3 • 4 |
| זוכים | רוז פוסטאנס • דניאל יפה • עדן אלנה • מיכאל בן דוד |
| מתמודדים בולטים אחרים | 

|  |  |
| --- | --- |
| עונה 1 | עדן בן זקן • ענבל ביבי • כרקוקלי • מאיה לבני • דנה לב |
| עונה 2 | יוסי שטרית • שני חזן |
| עונה 3 | ים רפאלי • רויטל זלצמן |
| עונה 4 | ענבל ביבי • ספיר סבן • לינט • עדי כהן • לירון לב • קמא קמילה • מאיה סימנטוב • שימי תבורי • עידו בי וצוקי • מאור תיתון • Anna RF • בן אלטיט • שלווה ברטי |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007310766705171
* ISNI: 0000 0000 7057 9928
* MusicBrainz: e18f37e0-35ba-4323-84e8-a3ae30964497
* VIAF: 97402190
* WorldCat: viaf-97402190

 |